તેઓની ખ્યાતી ગુજરાત ઉપરાંત રાજ્સ્થાન તેમજ ભારતના અન્ય ભાગોમાં પણ ફેલાયેલ હતી.તેઓમાં હિન્દુ-મુસ્લિમ કે કોઈ નાતજાતના ભેદ ન હોતા. રામ-રહીમ વગેરેનો ભેદ નહોતો. તેઓ કોમી એકતાના ચુસ્ત હિમાયતી હતા. દરવેશ થયા પછી તેઓ એકી સ્થળે ઝાઝા સમય રહેતા નહિ. “સાધુ તો ચલતા ભલા” તે મુજબ દેશાટન કરી સમાજને ભક્તિ, કોમી એકતા સદ્દભાવ, પ્રેમ વગેરેનો સંદેશો આપતા. તેઓના હિન્દુ-મુસ્લિમ અનેક શિષ્યો બન્યા છે. તેઓએ વૃજની કૃષ્ણલીલા અવતાર અંગે તેમજ રામ-રહીમ અંગેના અનેક કુંડલીયા વગેરે લખેલ છે તેમજ “દરવેશ-ગીતા” નામે ગ્રંથ પણ રચેલ છે.